**ATMINTINĖ DOKTORANTUI LAIKANT EGZAMINĄ**

1. **Egzaminų laikymo protokolas (jo reikės visiems egzaminams):**

**<https://www.vu.lt/studijos/doktoranturos-studijos/dokumentu-pavyzdziai>**

1. **Doktorantas atsiunčia paštu visą reikiamą vieno egzamino laikymo informaciją Doktorantūros komiteto sekretoriui, kuris parengia įsakymą; jį pasirašo Fakulteto dekanas, ir tada sekretorius įsakymą užregistruoja Avilyje (kiekvienam egzaminui atskirai). Pageidautina, kad įsakymas būtų parengtas likus bent savaitei iki egzamino. Įsakymas per Avilį perduodamas susipažinti Doktorantūros skyriui ir egaminų komisijos nariams, vėliau lieka doktoranto byloje.**
2. **2019 10 25 Doktorantūros komiteto sprendimu buvo pakoreguotas senas nutarimas dėl doktoranto vadovo, kuruojančio vieną ar kitą dalyką, (ne)dalyvavimo egzamino komisijoje. Ankstesnis nutarimas neleido doktoranto vadovui dalyvauti egzamino komisijoje, jeigu egzaminuojamas yra jo vadovaujamas doktorantas. Spalio 25 d. sprendimas yra toks: dalyką kuruojantis dėstytojas gali dalyvauti komisijoje ir tokiu atveju, kai egzaminuojamas yra jo vadovaujamas doktorantas, tačiau tas dėstytojas negali būti komisijos pirmininkas (kad būtų išvengta galimo interesų konflikto).**
3. **Dėl auditorijos (jei ji būtina) turėtų tartis pats doktorantas (dėl auditorijų rezervacijos kreiptis bendru el. p.:** **tvarkarasciai@flf.vu.lt****, tel. (8 5) 219 3292).**
4. **Išlaikius egzaminą, užpildomas  egzaminų laikymo protokolas, kuri pasirašo visi egzaminuotojai. Doktorantas egzaminų laikymo protokolą su parašais turi atiduoti VU Doktorantūros ir podoktorantūros skyriui iki disertacijos gynimo.**

**Pagrindinė informacija iš 2017 m. ir 2010 m. VU Mokslo doktorantūros reglamentų (https://www.vu.lt/studijos/doktorantams/reglamentai):**

**VILNIAUS UNIVERSITETO**

**MOKSLO DOKTORANTŪROS REGLAMENTAS**

PATVIRTINTA

Vilniaus universiteto senato

2017 m. spalio 24 d. nutarimu Nr. S-2017-10-3

„44. Doktorantas doktoranto darbo plane numatytus egzaminus laiko dalyvaujant Padalinio, atsakingo už studijų dalyką, vadovo įsakymu sudarytai komisijai. Komisijoje turi būti pirmininkas ir du nariai. Visi trys komisijos nariai turi turėti mokslo laipsnius. Tarp egzaminuotojų gali būti to dalyko konsultantas. Jeigu egzaminas neišlaikomas, jį galima perlaikyti, bet ne anksčiau kaip po dviejų mėnesių. Antrą kartą neišlaikius egzamino, per 1 mėnesį nuo egzamino datos doktorantui skelbiama neeilinė atestacija. Atestavus doktorantą, leidžiama laikyti egzaminą dar vieną kartą, egzaminavimo kaštus apmokant doktoranto lėšomis. Jei doktorantas egzamino neišlaiko trečią kartą, jis neatestuojamas ir šalinamas iš doktorantūros.

45. Išlaikius visus egzaminus, įsakymai dėl egzaminų komisijos sudarymo ir egzaminų datų, taip pat egzaminų išlaikymo protokolas pateikiami Doktorantūros skyriui.

46. Doktorantui gali būti įskaityti anksčiau išlaikytų dalykų, studijuotų pagal doktorantūros programas, egzaminai. Jie įskaitomi Komiteto sprendimu, doktorantui pateikus egzaminų išlaikymo protokolus ar kitus dokumentus, patvirtinančius egzaminų išlaikymą. Visi šie dokumentai pateikiami Doktorantūros skyriui.

47. Dėl svarbių priežasčių (liga, užsienio komandiruotė ir pan.) Komitetas gali atidėti doktoranto darbo plane numatytų egzaminų laikymo ir kitokių atsiskaitymų terminus.“

**VILNIAUS UNIVERSITETO**

**MOKSLO DOKTORANTŪROS REGLAMENTAS**

PATVIRTINTA

Vilniaus universiteto senato

2010 m. birželio 3 d. nutarimu Nr. SK-2010-10-78

„28. Doktorantas studijų plane numatytus egzaminus laiko dalyvaujant akademinio kamieninio

padalinio vadovo įsakymu sudarytai komisijai. Komisijoje turi būti pirmininkas ir du nariai. Visi trys komisijos nariai turi turėti mokslo laipsnius. Tarp egzaminuotojų gali būti to dalyko konsultantas. Jeigu egzaminas neišlaikomas, galima vieną kartą, bet ne anksčiau kaip po dviejų mėnesių, perlaikyti egzaminą. Antrą kartą neišlaikius egzamino, doktorantui skelbiama neeilinė atestacija.

29. Išlaikyti egzaminai fiksuojami egzaminų protokole. Jo pavyzdys skelbiamas Universiteto

interneto svetainėje.

30. Išlaikius studijų egzaminus, akademinio kamieninio padalinio vadovo įsakymai dėl egzaminų komisijos sudarymo, egzaminų datų ir egzaminų išlaikymo protokolas pateikiami

Doktorantūros ir rezidentūros skyriui.

31. Doktoranto mokslinio vadovo teikimu, doktorantui gali būti įskaityti anksčiau išlaikytų dalykų, studijuotų pagal doktorantūros programas, egzaminai. Jie įskaitomi doktorantūros komiteto

sprendimu, doktorantui pateikus egzaminų išlaikymo protokolus ar kitus dokumentus, patvirtinančius egzaminų išlaikymą. Visi šie dokumentai pateikiami Doktorantūros ir rezidentūros skyriui.

33. Dėl svarbių priežasčių (gimdymas, vaiko priežiūros atostogos, doktoranto liga ar kt.) doktorantas gali būti išleidžiamas akademinių atostogų.“